Teatepulga võttis üle Valtu Raamatusõprade Klubi "Varak".
"Varaklased" lugesid "Kevadet" hommikul kella 10- ni. Seejärel asusid lugema Valtu Põhikooli õpilased õpetaja Anne Archipovi juhendamisel. Esindatud oli ka Valtu kooli õpilasomavalitsus ja kooli kanneldajad.
Lõunast oli võimalus kõigil raamatusõpradel ja peredel lugema asuda. Lugemas käidi nii üksi kui ka perekonniti.
Kella 17.00 seadis end lugema kohalik kapell "Lemmikud" Lemmi Linnase juhendamisel. Lisaks lugemisele esinesid nad ka muusikaga - oli pillimängu ja laulu.
Meid külastas ka ka maakonna ajalehe "Nädaline" esindus.
Õhtu lõpetas Valtu näitering "Anderaasuke", kelle ülesandeks jäi viimased peatükid "Kevade" raamatust ette lugeda.
Raamatu lugemine lõpetati õhtul kell 22.25
Üldse oli kokku lugemas 46 osalejat, nendest 26 täiskasvanut ja 20 õpilast. Kõige noorem oli Valtu Põhikooli 1. klassi õpilane Eliise Kreuz ja kõige vanem 81 aastane Evi Tammaro.